Den 1. juli 2014 spilte Andorra sin første kvinnelandskamp, da de deltok i UEFA Development Tournament i Gibraltar. De slo der Gibraltar 1-0 i sin første kamp, og målscorer var Alba López. Dagen etter spilte de sin andre landskamp, i samme turnering, og tapte der 4-0 mot Luxembourg. De deltok i kvalifiseringen til EM i fotball for kvinner 2017, som var deres første offisielle kamper. I kvalifiseringen tapte de 3-5 for Malta, 0-8 for Færøyene og 0-7 for Georgia, og de ble dermed ikke kvalifisert for EM i 2017.